Жапа-Салды
Жапа-Салды — Кыргыз Республикасынын Жалал-Абад облусунун Ала-Бука районундагы кыштак. Ак-Там айыл округу составына кирет.

Кербен автомобиль жолунун боюнда, деңиз деңгээлинен 1350 м бийикте жайгашкан. Райондун борбору Ала-Бука кыштагынан 8 км чыгыш тарапта. Наманган т. ж. бекетинен 73 км. Кыштак 1850-ж. негизделген. Калкы 1604 (2007); негизинен мал чарбасында, тамекичиликте эмгектенет. Эки орто жана музыкалык мектеп, клуб, китепкана, медпункт, бала бакча, дарыкана бар. Турмуш-тиричилик кызматынын бөлүмдөрү, ФАП, мончо иштейт. Улуу Ата Мекендик согушта курман болгондорго эстелик тургузулган.

Калкы 
Калкы - 1 754 киши (2009).

Колдонулган адабияттар 
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14—046—1

Ак-Там айыл аймагы